วันที่ 21 เมษายนที่ผ่านมาคือวันที่ประจำเดือนเรามา แล้ววันที่ 1 พฤษภาคมที่เพิ่งผ่านมาเราไปมีอะไรกับแฟน โดยการหลั่งใน เราเลยกินยาคุมฉุกเฉิน แล้ววันที่ 3 เรามีอะไรกับแฟนแล้วก็หลั่งในอีก เลยไปซื้อยาคุมฉุกเฉินมากินอีกครั้ง ประมาณวันที่ 9 พฤษภาคม ประจำเดือนก็มาค่ะ เป็นสีแดงสดและออกมาปริมาณเยอะ แต่ระหว่างที่เป็นประจำเดือนเนี่ย ก็รู้สึกเวียนหัว คลื่นไส้ หน้ามืดบ่อยๆ อารมณ์แปรปรวน ปวดหลัง เจ็บคัดเต้านม ซึ่งปกติอาการเหล่านี้มันจะมาช่วงก่อนเป็นประจำเดือน เราเลยไม่มั่นใจว่าอาการนี้มันปกติไหมในช่วงที่เป็นประจำเดือน หรือเพราะว่าเรากินยาคุมฉุกเฉินไปบ่อยด้วยเมื่อตอนนั้น ตอนที่เป็นประจำเดือนมาเลยทำให้เกิดอาการนั้น หรือว่ามันเป็นอาการของคนที่กำลังคั้งครรภ์คะ
สวัสดีค่ะยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% คือยิ่งกินช้า ประสิทธิภาพของยาก็จะลดลงเรื่อยๆ ดังนั้นก็มีโอกาสตั้งครรภ์ค่ะการรับประทานยาคุมฉุกเฉินอาจมีผลข้างเคียงเช่น-ประจำเดือนมาผิดปกติหรือมีเลือดออกจากช่องคลอดก่อนมีประจำเดือน-คัดตีงหน้าอก-คลื่นไส้ อาเจียน-ปวดท้อง-ปวดศีรษะจากอาการที่เล่ามาอาจเป็นผลข้างเคียงของยาคุมฉุกเฉินค่ะ การวินิจฉัยอื่นๆที่เป็นไปได้เช่น เลือดออกจากช่องคลอดที่เป็นภาวะแทรกซ้อนจากการตั้งครรภ์เช่น แท้ง หรือ ท้องนอกมดลูก หรือเลือดออกจากการติดเชื้อของระบบสืบพันธ์เช่นที่ปากมดลูกหรือช่องคลอดควรไปพบแพทย์เมื่อ เลือดออกมากไม่หยุด ปวดหน่วงท้องน้อย ถ้าผ่านไป 1-2 วันแล้วเลือดหยุดได้เอง ไม่มีอาการผิดปกติอะไร ก็อาจจะเกิดจากยาคุมฉุกเฉินที่กินเข้าไปอาการอื่นๆดังกล่าวมานั้น ไม่ได้จำเพาะเจาะจงกับการตั้งครรภ์ค่ะ อาจเกิดจากผลข้างเคียงของยาคุมฉุกเฉินก็ได้การดูแลตัวเองเบื้องต้น ให้สังเกตอาการว่าเลือดออกมาปริมาณมากหรือไม่ แล้วหยุดไปได้เองหรือเปล่า หลีกเลี่ยงการมีเพศสัมพันธ์ในช่วงนี้ไปก่อน ไม่ไปซื้อยาปรับฮอร์โมนใดๆมากินเองหากจะมีเพศสัมพันธ์ควรวางแผนการคุมกำเนิดเช่นใช้ถุงยางอนามัย หรือใช้ยาคุมกำเนิดแบบแผง หรือฉีดยาคุม หรือฝังยาคุมจะดีกว่าการรับประทานยาคุมฉุกเฉินบ่อยๆค่ะ เพราะผลข้างเคียงมาก อีกทั้งมีประสิทธิภาพต่ำเทียบกับวิธีอื่นๆ